钦定古今图书集成/明伦汇编/氏族典/第034卷 > 《廖用贤尚友录》 > 锺繇
## 钦定古今图书集成/明伦汇编/氏族典/第034卷 > 《廖用贤尚友录》 > 锺繇

按《魏书锺繇传》：“繇字元常，颍川长社人。举孝廉，除尚
书郎、阳陵令，以疾去。辟三府，为廷尉正、黄门侍郎。时
汉帝在西京，李傕、郭汜等乱长安中，与关东断绝。太
祖领兖州牧，遣使上书繇说傕，汜厚加答报。后傕胁
天子，繇与尚书郎韩斌同策谋，天子得出长安，繇有
力焉。拜御史中丞，迁侍中、尚书仆射，封东武亭侯。关”
中将马腾、韩遂拥兵相争，太祖表繇以侍中守司隶
校尉，持节督关中诸军。繇移书腾、遂，为陈祸福，腾遂
遣子入侍。其后匈奴单于作乱平阳，繇率诸军围之，
未拔，而袁尚所置河东太守郭援到河东，繇击破之，
斩援，降单于。河东卫固作乱，繇又讨破之。太祖征关
中，表繇为前军师。魏国初建，为大理，迁相国。文帝践
阼，为廷尉，进封崇高乡侯，迁太尉，转封平阳乡侯。时
华歆、王朗并先世名臣，文帝罢朝，谓左右曰：“此三公
者，乃一代之伟人也。”明帝即位，进封定陵侯，迁太傅。
太和四年薨，谥曰成侯。